
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 272 

21 Μαίου 2010 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός ορίων αιγιαλού και παραλίας στην περι¬ 
οχή «Κάτεργο» Αγιοι Σαράντα Δήμου Ιεράπετρας 

Νομ. Λασιθίου. 1 

Καθορισμός των οριογραμμών τμήματος του υδα- 
τορέματος στη θέση «ΞΥΛΑ» του Δ.Δ. Κορησσίας 
Δήμου Κέας νήσου Κέας Νομού Κυκλάδων, στην 
ιδιοκτησία Πέτρου Δαλαρέτου. 2 


ΑΠΟΦΑΣΕΙ Σ 

Αριθ. 7469 (1) 


Καθορισμός ορίων αιγιαλού και παραλίας στην περιο¬ 
χή «Κάτεργο» Άγιοι Σαράντα Δήμου Ιεράπετρας Νομ. 
Λασιθίου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΡΗΤΗΣ 

Έχοντας υπόψη: 

1. Τις διατάξεις του Ν. 2971/2001 (ΦΕΚ 285/Α'/19-12-2001) 
«περί αιγιαλού και παραλίας». 

2. Τις διατάξεις του Ν.Δ. 439/1970 «περί συμπληρώσεως 
των διατάξεων περί αιγιαλού». 

3. Τις διατάξεις του Ν. 3200/1955 «περί διοικητικής 
αποκέντρωσης», όπως αυτές τροποποιήθηκαν, συμπλη¬ 
ρώθηκαν και ισχύουν σήμερα, με τα Ν.Δ. 532/1970, Β.Δ. 
704/1970, Β.Δ. 705/1970, Β.Δ. 192/1972, Π.Δ. 71/1984, Π.Δ. 
347/1986, Ν. 2026/1992 και Π.Δ. 97/1993. 

4. Τις διατάξεις των παραγρ. 2 και 6 του άρθρου 1 του 
Ν. 2503/97 (ΦΕΚ 107/Α') «Διοίκηση, Οργάνωση Στελέχω- 
ση της Περιφέρειας, Ρύθμιση θεμάτων για την Τοπική 
Αυτοδιοίκηση και άλλες διατάξεις». 

5. Την υπ’ αριθμ. 1063649/790/Α0006/8-8-2004 (ΦΕΚ 
985/Β') απόφαση του Υπουργού Οικονομίας και Οικο¬ 
νομικών περί «καταγραφής διοικητικής κωδικοποίησης» 
των αρμοδιοτήτων που περιέρχονται στους Γενικούς 
Γραμματείς Περιφερειών κατά τις διατάξεις του άρθρου 
46 §21 του Ν. 3220/2004 (ΦΕΚ 15/Α728-1-2004). 

6. Την υπ’ αριθμ. 37930/Δ10Ε/1264/14-10-2005 (ΦΕΚ 
1432/05 τ.Β') απόφαση του Πρωθυπουργού και του 
Υπουργού Οικονομίας και Οικονομικών για τον καθορι¬ 


σμό των αρμοδιοτήτων των Υφυπουργών Οικονομίας 
και Οικονομικών». 

7. Την από 14/5/2008 αίτηση της εταιρείας ΣΤΕΛΛΑ 
ΠΟΛΑΡΙΣ - Ξενοδοχειακές - Τουριστικές - Εμπορικές 
Επιχειρήσεις Α.Ε., που ζητά τον καθορισμό των οριο- 
γραμμών αιγιαλού και παραλίας στην περιοχή. 

8. Το τοπογραφικό διάγραμμα όπως φαίνεται σε μια 
πινακίδα, που σύνταξε ο Χατζηβασίλης Χάρης, Τοπο¬ 
γράφος Μηχ/κός, τον Απρίλιο 2008, που έλεγξε η Βα- 
σαρμίδου Ερωφίλη, Τοπογράφος Μηχανικός της Κτημα¬ 
τικής Υπηρεσίας Λασιθίου, την 26/6/2009 και θεώρησε 
η Χριστοφίδη Μαρία, αναπλ. Προϊστάμενη της Κτημ. 
Υπηρεσίας Λασιθίου, την 26/6/2009. 

9. Το υπ’ αρ. Φ544.5/226/10/Σ6020/19-3-10 έγγραφο του 
ΓΕΝ, με το οποίο συμφωνεί με τις οριογραμμές του 
αιγιαλού και της παραλίας, όπως τις έχει προτείνει η 
αρμόδια επιτροπή, αποφασίζουμε: 

Επικυρώνουμε την από 26/6/2009 έκθεση της κατά 
το άρθρο 3 του Ν. 2971/2001 αρμόδιας επιτροπής περί 
χάραξης των ορίων του αιγιαλού, παραλίας στην πε¬ 
ριοχή «Κάτεργο» Αγιοι Σαράντα Δήμου Ιεράπετρας και 
το τοπογραφικό που σύνταξε ο Χατζηβασίλης Χάρης 
Τοπογράφος Μηχ/κός τον Απρίλιο 2008, που έλεγξε 
η Βασαρμίδου Ερωφίλη, Τοπογράφος Μηχανικός της 
Κτηματικής Υπηρεσίας Λασιθίου την 26/6/2009 και θε¬ 
ώρησε η Χριστοφίδη Μαρία, αναπλ. προϊστάμενη της 
Κτημ. Υπηρεσίας Λασιθίου την 26/6/2009. 

Καθορίζουμε τις οριογραμμές αιγιαλού, παραλίας & 
την ζώνη παραλίας στο παραπάνω τοπογραφικό διά¬ 
γραμμα ως εξής: 

Γραμμή αιγιαλού με κόκκινη συνεχή πολυγωνική γραμ¬ 
μή, όπως ορίζεται από τα σημεία Α0-Α1-Α2-Α3-Α4-Α5- 
...-Α15-Α16. 

Γ ραμμή παραλίας με κίτρινη συνεχή πολυγωνική γραμ¬ 
μή, όπως ορίζεται από τα σημεία Π0-Π1-Π2-Π3-Π4-Π5- 
Π6-Π7-...-Π14-Π15. 

Ζώνη παραλίας πλάτους 10, Ομ. για την εξυπηρέτηση 
των σκοπών της παρ. 2 του αρθ. 1 του Ν.2971/2001. 

Η επιτροπή δεν διαπίστωσε την ύπαρξη παλαιού αι- 
γιαλού. 

Οι συντεταγμένες των κορυφών της πολυγωνικής 
γραμμής του αιγιαλού και της παραλίας είναι ενταγμέ- 
νες σε κρατικό τριγωνομετρικό δίκτυο ΕΓΣΑ 87. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Η απόφαση αυτή μαζί με την έκθεση της επιτροπής 
και το τοπογραφικό διάγραμμα να δημοσιευθούν στην 
Εφημερίδα της Κυβερνήσεως. 

Ηράκλειο, 28 Απριλίου 2010 

Ο Γενικός Γραμματέας Περιφέρειας 
ΑΘΑΝΑΣΙΟΣ ΚΑΡΟΥΝΤΖΟΣ 

ΕΚΘΕΣΗ 

ΚΑΘΟΡΙΣΜΟΥ ΟΡΙΩΝ ΑΙΓΙΑΛΟΥ, ΠΑΡΑΛΙΑΣ 
ΣΤΗΝ ΠΕΡΙΟΧΗ «ΚΑΤΕΡΓΟ» ΑΓΙΟΙ ΣΑΡΑΝΤΑ 
ΔΗΜΟΥ ΙΕΡΑΠΕΤΡΑΣ 

Στην Ιεράπετρα, σήμερα την 26/6/2009 οι παρακάτω: 

Χριστοφίδη Μαρία, αναπλ. Προϊστάμενη της Κτηματι¬ 
κής Υπηρεσίας Λασιθίου, ως Πρόεδρος Επιτροπής, 

Παπαδάκης Ιωάννης, Δ/ντής της Δ/νσης Πολεοδομίας 
της Νομαρχιακής Αυτοδιοίκησης Λασιθίου, 

Χαμηλός Ιωάννης, Υπολιμενάρχης Ιεράπετρας. 

Βασαρμίδου Ερωφίλη, Τοπογράφος Μηχανικός της 
Κτηματικής Υπηρεσίας Λασιθίου, 

Μαυράκης Εμμανουήλ, Δ/ντής της ΔΙ.ΠΕ.Χ.Ω. της Πε¬ 
ριφέρειας Κρήτης, ο οποίος δεν προσήλθε, αν και προ¬ 
σκλήθηκε, 

που αποτελούμε την Επιτροπή καθορισμού ορίων αι- 
γιαλού και παραλίας, όπως προβλέπεται από το άρθρο 
3 του Ν.2971/2001, που συγκροτήθηκε με την υπ’ αριθμ. 
154/16-1-2009 απόφαση του Γ ενικού Γ ραμματέα Περιφέ¬ 
ρειας Κρήτης, και αφού λάβαμε υπόψη: 

1. Την αυτοψία που διενέργησε η επιτροπή στην υπό 
καθορισμό περιοχή και την Έκθεση που είχε συντάξει 
την 26/5/2008. 

2. Την από 14/5/2008 αίτηση της εταιρείας ΣΤΕΛΛΑ 
ΠΟΛΑΡΙΣ - Ξενοδοχειακές - Τουριστικές - Εμπορικές 
Επιχειρήσεις Α.Ε., που ζητά τον καθορισμό των οριο- 
γραμμών αιγιαλού και παραλίας στην περιοχή. 

3. Τις σχετικές διατάξεις του Ν. 2971/2001 «περί αιγια- 
λού, παραλίας και άλλες διατάξεις». 

4. Το τοπογραφικό διάγραμμα όπως φαίνεται σε μια 
πινακίδα, που σύνταξε ο Χατζηβασίλης Χάρης, Τοπο¬ 
γράφος Μηχ/κός, τον Απρίλιο 2008, που έλεγξε η Βα¬ 
σαρμίδου Ερωφίλη, Τοπογράφος Μηχανικός της Κτημα¬ 
τικής Υπηρεσίας Λασιθίου, την 26/6/2003 και θεώρησε 
η Χριστοφίδη Μαρία, αναπλ. Προϊστάμενη της Κτημ. 
Υπηρεσίας Λασιθίου, την 26/6/2009. 

5. Το γεγονός ότι ο καθορισμός των οριογραμμών 
γίνεται πρώτη φορά. 

6. Την υπ’ αρ. 685/2-7-1990 απόφαση Νομάρχη Λασιθί¬ 
ου, που δημοσιεύθηκε στο ΦΕΚ 420/9-8-1990 τευχ. Δ', με 
την οποία καθορίστηκαν οι οριογραμμές αιγιαλού και 
παραλίας ανατολικά του υπό καθορισμού τμήματος. 

7. Την υπ’ αρ. 11863/29-5-2007 απόφαση Γ ενικού Γ ραμ¬ 
ματέα Περιφέρειας Κρήτης, που δημοσιεύτηκε στο ΦΕΚ 
271/19-6-2007 τ. Δ', με την οποία καθορίστηκαν οι οριο- 
γραμμές αιγιαλού και παραλίας δυτικά του υπό καθο¬ 
ρισμού τμήματος. 

8. Το υπ’ αρ. 544.5/322/09 Σ.6817/25-5-2009 έγγραφο 
του ΓΕΝ. 


9. Τα στοιχεία καθορισμού αιγιαλού και παραλίας, 
που προβλέπονται από το άρθρο 9 του Ν 2971/2001 τα 
οποία προέκυψαν από την αυτοψία της 26/5/2008, και 
ειδικότερα: 

α. Τη γεωμορφολογία του εδάφους για την οποία 
αναλυτικά αναφέρεται ότι: 

1. Η μορφολογία της ακτής συνίσταται από: 

Βραχώδη πρανή με απότομες κλίσεις και ύψη στέψης 

που κυμαίνονται από 7,50 έως 15,0 μέτρα (), και από 
γαιώδη ήπιες κλίσεις (Α2-Α4), όπως προκύπτει από το 
τοπογραφικό διάγραμμα. 

2. Της ακτής συνέχονται εκτάσεις πεδινές, με έδαφος 
γαιώδες, εκτός οικισμού αδόμητες με χρήση γεωργική, 
τουριστική, κατοικίας. 

3. Τα φυσικό όριο βλάστησης συνίσταται από θαμνώδη 
φυσική βλάστηση (σχοινά). 

β. Το γεγονός ότι στη περιοχή δεν εντοπίστηκαν πα¬ 
ράκτιοι πόροι. 

γ. Το γεγονός ότι η περιοχή προσβάλλεται από ισχυ¬ 
ρούς ανέμους Ν, ΝΑ,ΝΔ διεθυνσεων έντασης έως 7Β. 

δ. Τη μορφολογία του πυθμένα ο οποίος συνίσταται 
από άμμο σε ήπιες κλίσεις με μικρά βάθη κοντά στην 
ακτή. 

ε. Τον τομέα ανάπτυξης κυματισμού σε σχέση με το 
μέτωπο της ακτής, ότι δηλαδή πρόκειται για ακτή με 
μεγάλο ανάπτυγμα πελάγους. 

στ. Στην περιοχή δεν υπάρχουν τεχνικά έργα. 

ζ. Στην περιοχή δεν υπάρχουν εγκεκριμένες χωρο¬ 
ταξικές κατευθύνσεις και χρήσεις γης που επηρεάζουν 
την παράκτια ζώνη. 

η. Το ότι στη περιοχή δεν υπάρχουν δημόσια κατα- 
γεγραμμένα κτήματα κάθε κατηγορίας που βρίσκονται 
σε άμεση γειτνίαση με την παράκτια ζώνη. 

θ. Στην περιοχή δεν υφίσταται κτηματολόγιο. 

ι. Την μη ύπαρξη ευπαθών οικοσυστημάτων και προ- 
στατευόμενων περιοχών. 

ΚΑΘΟΡΙΖΕΙ 

Τις οριογραμμές αιγιαλού και παραλίας και την ζώνη 
παραλίας στο παραπάνω τοπογραφικό διάγραμμα που 
φαίνεται σε μια πινακίδα ως εξής: 

Γραμμή αιγιαλού με κόκκινη συνεχή πολυγωνική γραμ¬ 
μή όπως ορίζεται από τα σημεία Α0-Α1-Α2-Α3-Α4-Α5- 
...-Α15-Α16. 

Γ ραμμή παραλίας με κίτρινη συνεχή πολυγωνική γραμ¬ 
μή όπως ορίζεται από τα σημεία Π0-Π1-Π2-Π3-Π4-Π5- 
Π6-Π7-...-Π14-Π15. 

Ζώνη παραλίας πλάτους 10, Ομ. για την εξυπηρέτηση 
των σκοπών της παρ. 2 του αρθ. 1 του Ν.2971/2001. 

Η επιτροπή δεν διαπίστωσε την ύπαρξη παλαιού αι- 
γιαλού. 

Οι συντεταγμένες των κορυφών της πολυγωνικής 
γραμμής του αιγιαλού και της παραλίας είναι ενταγμέ- 
νες σε κρατικό τριγωνομετρικό δίκτυο ΕΓΣΑ 87. 

Η Πρόεδρος Τα Μέλη 

ΜΑΡΙΑ ΧΡΙΣΤΟΦΙΔΗ ΙΩΑΝΝΗΣ ΠΑΠΑΔΑΚΗΣ 

ΙΩΑΝΝΗΣ ΧΑΜΗΛΟΣ 
ΕΡΩΦΙΛΗ ΒΑΣΑΡΜΙΔΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθμ. οικ.10896/7149 (2) 

Καθορισμός των οριογραμμών τμήματος του υδατορέ- 
ματος στη θέση «ΞΥΛΑ» του Δ.Δ. Κορησσίας Δήμου 
Κέας νήσου Κέας Νομού Κυκλάδων, στην ιδιοκτησία 
Πέτρου Δαλαρέτου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 8 του Ν.3200/55 «διοικητική 
αποκέντρωση». 

2. Τις διατάξεις του Ν. 3010/2002 (ΦΕΚ 91/Α725-4-2002), 
«Εναρμόνιση του Ν. 1650/1986 με τις οδηγίες 97/11 Ε.Ε. 
και 98/61 Ε.Ε. και ειδικότερα τις διατάξεις του άρθρου 5 
αυτού “Διαδικασία οριοθέτησης και ρυθμίσεις θεμάτων 
για τα υδατορέματα”». 

3. Τις διατάξεις της με αριθμ. πρωτ. 3046/304/3-2- 
1989 (ΦΕΚ 59/Δ') απόφασης του Αναπληρωτή Υπουργού 
ΠΕΧΩΔΕ «Κτιριοδομικός Κανονισμός» και ειδικότερα 
τις διατάξεις του άρθρου 6 αυτής, «Δόμηση κοντά σε 
ρέματα». 

4. Τις οικείες διατάξεις του Ν. 2503/97 (ΦΕΚ 107/Α7 

30.5.1997) «Διοίκηση, Οργάνωση, Στελέχωση της Περι¬ 
φέρειας, ρύθμιση θεμάτων για την Τοπική Αυτοδιοίκηση 
και άλλων διατάξεων». 

5. Τις οικείες διατάξεις του Ν. 2508/1997 (ΦΕΚ 124/Α7 

13.6.1997) «βιώσιμη οικιστική ανάπτυξη των πόλεων και 
οικισμών της χώρας και άλλων διατάξεων». 

6. Τις οικείες διατάξεις του Ν. 2690/1999 (ΦΕΚ 45/Α7 
9-3-1999) «Κύρωση του κώδικα διοικητικής διαδικασίας». 

7. Το με αριθμ. πρωτ. Τ.Υ. 1043/1-4-2010 έγγραφο της 
Δ/νσης Τεχνικών Υπηρεσιών της Νομ. Αυτοδιοίκησης 
Κυκλάδων, με το οποίο διαβιβάστηκε ο φάκελος μελέ¬ 
της στην Δ/νση ΠΕ.ΧΩ. Νοτίου Αιγαίου καθορισμού των 
οριογραμμών τμήματος του ρέματος στη θέση «ΞΥΛΑ» 
του Δ.Δ. Κορησσίας Δήμου Κέας νήσου Κέας Νομού 
Κυκλάδων με θεωρημένα το τοπογραφικό διάγραμμα 
στο οποίο χαράσσονται τα όρια αυτού καθώς και την 
τεχνική έκθεση με τους υδραυλικούς υπολογισμούς. 


8. Η με αριθμ. 83/2009 απόφαση του Δημοτικού Συμ¬ 
βουλίου Δήμου Κέας νήσου Κέας, με την οποία γνωμο- 
δοτεί θετικά σχετικά με την μελέτη οριοθέτησης τμή¬ 
ματος του υδατορέματος στη θέση «ΞΥΛΑ» του Δ.Δ. 
Κορησσίας Δήμου Κέας νήσου Κέας Νομού Κυκλάδων. 

9. Το με αριθ. πρωτ. 9910/6452/28-4-2010 έγγραφο της 
Δ/νσης ΔημοσίωνΈργων της Περιφέρειας Νοτίου Αιγαί¬ 
ου, δια του οποίου γίνεται δεκτή η Υδραυλική μελέτη 
κατόπιν του αρ. πρωτ. 8352/5522/13-4-2010 εγγράφου της 
Δ/νσης ΠΕ.ΧΩ., με το οποίο διαβιβάστηκε η Υδραυλική 
μελέτη για έλεγχο. 

10. Τον φάκελο της μελέτης ο οποίος περιέχει Τοπο- 
γραφικό Διάγραμμα, Υδραυλική μελέτη, Τεχνική Έκθε¬ 
ση κ.λ.π. που διαβιβάστηκε στηνΔ/νση ΠΕ.ΧΩ. Νοτίου 
Αιγαίου. 

11. Το γεγονός ότι με την απόφαση αυτή δεν προ- 
καλείται δαπάνη σε βάρος του προϋπολογισμού του 
Δημοσίου και του Δήμου Κέας, αποφασίζουμε: 

Επικυρώνουμε την θεωρημένη στις 1-4-2010 από την 
Δ/νση Τεχνικών Υπηρεσιών της Νομαρχιακής Αυτοδιοί¬ 
κησης Κυκλάδων έκθεση καθορισμού των οριογραμμών 
τμήματος του υδατορέματος στη θέση «ΞΥΛΑ» του Δ.Δ. 
Κορησσίας Δήμου Κέας νήσου Κέας Νομού Κυκλάδων 
στην ιδιοκτησία Πέτρου Δαλαρέτου, έτσι όπως σημειώ¬ 
νεται με κόκκινο χρώμα η πολυγωνική γραμμή Ια, 2α,3α, 
..., έως και 29α στη μια όχθη και η πολυγωνική γραμμή 
1ά, 2ά, 3ά,..., έως και 29ά στην απέναντι της (τα σημεία 
της οποίας είναι εξαρτημένα από το Εθνικό Τριγωνο¬ 
μετρικό Δίκτυο), επί του τοπογραφικού Διαγράμματος 
που υπογράφεται από τον Νικόλαο Ζαννή, Τοπογράφο 
Μηχανικό. 

Η απόφαση αυτή να δημοσιευθεί στην Εφημερίδα της 
Κυβερνήσεως μαζί με το Τοπογραφικό Διάγραμμα και η 
ισχύς αρχίζει από την ημερομηνία δημοσίευσης. 

Ερμούπολη, 10 Μάίου 2010 

Ο Γενικός Γραμματέας 
ΒΑΣΙΛΕΙΟΣ ΗΛ. ΜΠΡΑΚΟΥΜΑΤΣΟΣ 

